cyanic-selkie/wikianc huggingface dataset:
Puheterapia
Puheterapeutin työn kohteena voivat olla vaikeudet puheessa, kielessä, kommunikaatiossa, äänessä, lukemisessa ja kirjoittamisessa, syömisessä ja nielemisessä sekä suun motorisessa toiminnassa. Puheterapeutit kuntouttavat ihmisiä, joilla on diagnosoitu esimerkiksi afasia, dysfagia (nielemishäiriö), kielellinen erityisvaikeus (ent. dysfasia), lukemisen ja kirjoittamisen erityisvaikeuksia (lukivaikeus), viivästynyt kielellinen kehitys, änkytystä, äänihäiriöitä tai äännevirheitä. Puheterapiaa käytetään myös hoidettaessa ihmisiä joilla on esimerkiksi kuulovamma, CP-vamma, kehitysvamma, suuhalkio, dysartria, tai autismi.
Paul Gorguloff
Gorguloff karkotettiin Tšekkoslovakiasta, koska suoritti laittoman abortin. Hän muutti Pariisiin ja sieltä Nizzaan vuonna 1931, jossa hän suoritti laittomia lääketieteellisiä kokeita. Gorguloffia uhkailtiin karkotuksella, kunnes hän muutti Monacoon vuonna 1932.
Gorguloff saapui 6. toukokuuta vuonna 1932 Hôtel Salomon de Rothschildiin, jossa hän meni presidentti Doumerin luokse ja ampui häntä takaa, kolme laukausta. Kaksi niistä osui presidenttiin. Presidentti Doumer kaatui lattialle, ja hänet vietiin välittömästi Beaujonin sairaalaan, jossa hän kuoli seuraavana päivänä.
Petra Foundation
Säätiön tarkoituksena on ”tukea sinua taistelussasi syöpää vastaan, ja antaa Sinulle toivoa huolimatta siitä että lääkärisi on todennut ettei lääketieteellä enää ole keinoja parantaa Sinua. Tavoitteemme on auttaa Sinua voittamaan ja parantamaan elämänlaatusi”.
Yleisurheilun alle 20-vuotiaiden Euroopan-mestaruuskilpailut 1979
Vuoden 1979 yleisurheilun alle 20-vuotiaiden Euroopan-mestaruuskilpailut käytiin Bydgoszczissa, Puolassa.
Gunnar Berndtson
Viimeiset vuodet
Vuonna 1890 valmistui Vapaaherra V.M. von Bornin perhe, jossa äiti ja lapset istuvat kahvipöydän ääressä, isän seisoessa takana sikari kädessä. Suurista ulkoilmamaalauksista 1880-luvulla hän oli saanut jokseenkin nuivaa kritiikkiä Pariisista. Hänen maineensa ei perustunutkaan näihin kuviin, vaan hän palasi aina uudelleen tekemään sitä missä hän oli paras, eli interiööreihin sijoitettuja salonkikuvia, joista hän olikin kriitikkojen ja kansan keskuudessa tunnettu.
Tekniikka ja tyyli
Berndtsonin piirustus oli tarkkaa luonnon jäljentämistä. Alkuaikojen akateemisemmat työt näyttävät kallistuvan enemmän pyöreitten muotojen kannalle, kun taas loppuaikoina hän piirsi hyvinkin luonnoksenomaisesti ja kulmikkaasti. 1890-luvulta on säilynyt monta pienikokoista yhden tai muutaman esineen asetelmaa ja pieniä kasvokuvia, jotka kertovat vapaammasta piirustus- ja maalaustekniikasta.
Onkilammi (Tammela)
Maantiede
Järven rantaviiva on 1,1 kilometriä pitkä ja sen ranta on pääosin hiekkapohjaista kangasmaastoa. Järven pohjoisrannat ovat soistuneita ja etelärantoja reunustaa Kolmannen Salpausselän hiekkaiset reunamuostostumat. Kaakkoiskulman suo sivuaa soraharjun reunaa, josta virtaa järveen pohjavettä. Rannoille on rakennettu muutamia loma-asuntoja, joille johtaa tiet yhdystieltä 2824.
Rare Exports
Juoni
Korvatunturin ovat saamelaiset kasanneet kivestä ja purusta tuhansia vuosia sitten vangitakseen joulupukin, joka oli suututtanut heidät. Nyt retkikunta on kuitenkin päästänyt hänet valloilleen, ja läheisessä kylässä tapahtuu kummallisia asioita. Kymmeniä poroja on tapettu, ja teurastamoyrittäjä Rauno (Jorma Tommila) ja tämän poika Pietari (Onni Tommila) ovat menettäneet niistä saatavat rahat. Susia epäillään syyllisiksi, mutta Pietari ymmärtää ystävänsä Juuson (Ilmari Järvenpää) pilkanteosta huolimatta, että tekeillä on jotain pahempaa.
Pierre Mouallem
Mouallem sai 29. heinäkuuta 1998 nimityksen Akkan arkkieparkian johtoon Israeliin. Hän jäi eläkkeelle 18. heinäkuuta 2003.
Tuija Parvikko
Nykyisin Parvikko toimii Akatemiatutkijana Jyväskylän yliopistossa.
Softengine
260px|thumb|right|Softenginen haastattelu Softengine on vuonna 2011 perustettu suomalainen rock-yhtye. Yhtye valittiin edustamaan Suomea vuoden 2014 Euroviisuihin Kööpenhaminaan. Softengine teki usean albumin kattavan levytyssopimuksen Sony Musicin kanssa samana vuonna.
Luettelo Suomen rauhoittamattomista linnuista
Luettelo Suomen rauhoittamattomista linnuista
Carlo Sforza
thumb|Carlo Sforza vuonna 1921. Carlo Sforza (25. syyskuuta 1873 Montignoso – 4. syyskuuta 1952 Rooma) oli italialainen kreivi ja poliitikko, joka toimi Italian ulkoministerinä vuosina 1920–1921 ja 1947–1951.
Siirtoäänivaalitapa
Taktinen äänestäminen
Se, että karsiutuvien ehdokkaiden äänet siirretään eteenpäin, rohkaisee ihmisiä äänestämään myös kannattamiaan ehdokkaita, joiden läpimenoon he eivät usko, ja näin vähentää ihmisten kokemaa tarvetta taktiseen äänestämiseen.
Eemeli Salomäki
SM-kisat
Salomäen viimeisiksi jäävissä Kalevan kisoissa 2017 hän osallistui kymmenotteluun, seiväshyppyyn, pituushyppyyn ja 110 metrin aitajuoksuun.
Ennätykset
Salomäki on hypännyt myös pituutta, jossa hänen ennätyksensä on 757 cm (2013). Kymmenottelussa hänen ennätyksensä on 6 283 pistettä (2007).
Magnus Svensson (salibandyn pelaaja)
Maajoukkueura
Svensson pelasi ensimmäisen kerran Ruotsin maajoukkueessa vuonna 2003. Sittemmin hän on edustanut Ruotsia myös MM-tasolla.
Merenkulun turvalaite
Kelluvat turvalaitteet, kuten viitat ja poijut, on ankkuroitu pohjaan kettingillä tai köydellä. Jäät voivat talvella siirrellä kelluvia turvalaitteita pois paikoiltaan.
CCD-kenno
CCD- ja CMOS-kennojen toimintaa verrataan usein verkkokalvon toimintaan. Vastaavasti verkkokalvoa koskevia tutkimustuloksia on hyödynnetty dogitaalisten valoanturien kehityksessä (biomimetiikka).
Ptolemaios XI
Ptolemaios XI:n isä oli kuningas Ptolemaios X Aleksanteri, ja hänen äitinsä oli joko Kleopatra Selene I tai Berenike III. Ptolemaios IX Lathryos oli tullut Ptolemaios X:n jälkeen uudestaan kuninkaaksi. Hän kuoli vuonna 81 tai 80 eaa. ilman laillista peristä, minkä vuoksi hänen leskensä Berenike III (Kleopatra Berenike) hallitsi jonkin aikaa yksin. Kuitenkin roomalainen Lucius Cornelius Sulla vaati Egyptin hallitsijaksi jotakuta Roomalle myötämielistä henkilöä, ja sen vuoksi hän lähetti Ptolemaios X:n tuolloin Roomassa asuneen nuoren pojan Egyptiin pyrkien oikeuttamaan tämän selvän puuttumisen Egyptin asioihin tämän pojan tahdolla.
Macintosh II
Yleistä
Mallin suunnittelijoita olivat Michael Dhuey ja Brian Berkeley.
Luettelo Nepalin kaupungeista
Nepalin kaupungit taulukkona
Vuoden 2014 kaupunkimuutosten seurauksena syntyi runsaasti alle 40 000 asukkaan kaupunkeja. Uusia, kyläkomiteoiden (VDC) yhdistämisellä muodostetuja kaupunkeja ei pääsääntöisesti ole mukana oheisessa listassa alueliitoksia täsmällisesti kuvaavien hallinnollisten lähteiden (mitkä alueet yhdistettiin, mikä on uusi keskustaajama yms) puutteiden vuoksi. Vuonna 2014 myös useiden olemassaolleiden kaupunkien pinta-alaan ja väestöön tehtiin täydennyksiä.
Herman Emanuel Hornborg
Hornborg kirjoitti kokoelman suomenkielisiä satuja jotka hän julkaisi 1818. Tätä kokoelmaa on pidetty ensimmäisenä suomenkielisenä lastenkirjana. Hänen runojaan julkaistiin myös sanomalehdssä.
Luettelo Nicaraguan kaupungeista
thumb|Nicaraguan kartta thumb|Nicaraguan yli 20 000 asukkaan kaupungit Tämä on luettelo Nicaraguassa sijaitsevista kaupungeista.
Nyrkkeily kesäolympialaisissa 2020 – naisten 60 kg
Naisten 60 kg painoluokka nyrkkeilyssä Tokion olympialaisissa 2020 kilpailtiin 28. heinäkuuta – 8. elokuuta 2020 Kokugikan Arenalla. Kilpailuun osallistui 20 nyrkkeilijää. Olympiakultaa voitti irlantilainen Kellie Harrington, joka voitti loppuottelussa brasilialaisen Beatriz Ferreiran. Pronssia saavuttivat suomalainen Mira Potkonen ja thaimaalainen Sudaporn Seesondee.
Ranskan kunnat
Rooli ja hallinto
Kuntien asema on taattu perustuslaissa ja se on tärkeä taso Ranskan aluehallinnossa. Valtio on määrännyt kuntien nimet, ja niitä voidaan muuttaa valtioneuvoston (Conseil d'État) asetuksella. Kuntien suurista väestö- ja pinta-alaeroista huolimatta niillä on samanlainen hallintorakenne ja samat toimivaltuudet (pois lukien Pariisi, Marseille ja Lyon, joita säätelee eri laki). Alsace-Mosellen kunnilla on omia erityisiä juridisia erikoisuuksia johtuen ajalta 1871–1919, jolloin alue oli Saksan keisarikunnan alainen. Pariisia ja sitä ympäröivien departementtien (ns. petite couronne eli Hauts-de-Seinen, Seine-Saint-Denis'n ja Val-de-Marnen departementit) kunnilla on myös omia erityissääntöjään, koskien etupäässä alueen poliisin hallintoa.
Kunnanvaltuutettujen lukumäärä riippuu kunnan väkiluvusta, minimi kunnanvaltuutettujen lukumäärä on 9. Kunnanvaltuustojen kokoukset ovat julkisia, mutta vain kunnanvaltuutetut voivat esiintyä siellä.
Ranskassa on noin 500 000 kunnanvaltuutettua, määrit mukaan lukien.
Savage Garden
Yhtyeen muodostuminen
Vuonna 1993 soittaja ja tuottaja Daniel Jones laittoi ilmoituksen brisbanelaiseen lehteen Time Off, jossa hän kertoi etsivänsä laulajaa viisijäseniseen yhtyeeseen Red Edge. Darren Hayes, entinen lastentarhanopettaja, ilmoittautui ja hänet valittiin yhtyeeseen heti koe-esiintymisen jälkeen.
Debyytti
Heinäkuussa 1996 yhtye julkaisi ensimmäisen singlensä ”I Want You” Roadshow Musicin alaisena. Se oli hitti Australiassa ja myös vuoden myydyin australialainen single. Menestys herätti kiinnostusta amerikkalaisissa levy-yhtiöissä ja syyskuussa Columbia Records voitti tarjouskilvan. Marraskuussa julkaistiin toinen single ”To The Moon And Back”, joka meni ykköseksi seuraavan vuoden tammikuussa.
Hajoaminen
Toinen albumi The Tension And The Spark julkaistiin vuonna 2004 ja ensimmäisestä singlestä ”Pop!ular” tuli tanssihitti. Seuraava single ”Darkness” ei kuitenkaan menestynyt hyvin, mikä aiheutti sen, että kolmanneksi singleksi aiottu ”Dublin Sky” jätettiin julkaisematta, ja näin ollen albumi kokonaisuudessaan floppasi eikä saavuttanut samanlaista menestystä kuin edeltäjänsä.
Truly Madly Completely
Vaikka pari oli yhdessä vain lyhyen aikaa, he myivät 23 miljoonaa albumia ja olivat siten yksi 1990-luvun lopun suosituimmista duoista.
Ari Lahdenmäki
Rikostuomiot
Journalisti-lehden marraskuussa 2018 julkaistussa jutussa haastateltiin 12 naista, jotka kertoivat joutuneensa Ari Lahdenmäen seksuaalisen väkivallan uhreiksi vuosina 2004–2017, mutta joista suurin osa ei tehnyt tapahtumista rikosilmoitusta. Jutun paljastuksissa kerrottiin muun muassa Lahdenmäen tartuttaneen kahdelle raiskaamalleen naiselle seksitaudin. Lahdenmäen mukaan jutun väitteistä suurin osa ei pitänyt paikkaansa vaan oli sepitettyjä, jopa houreisia ja loput niistä olivat pahasti vääristeltyjä. Hän ilmoitti käyvänsä juristiensa kanssa keskusteluja mahdollisista jatkotoimista.
Glencore
Velkaisen Glencoren osakekurssi on vuonna 2015 ollut jyrkässä laskussa. Syksyllä 2014 Glencoren osake maksoi yli kolme Englannin puntaa, syyskuun lopussa 2015 vain 0,77 puntaa.
Syytöksiä
Kongon demokraattisessa tasavallassa Glencoren tytäryhtiö käytti kuparimalmin rikastuksessa happoa, joka laskettiin suoraan paikallisten kalastajien käyttämään jokeen. Yritystä on syytetty myös maan valtiollisten kaivosten yksityistämisessä tapahtuneista väärinkäytöksistä.
Waltteri Torikka
Koulutus
Waltteri Torikka aloitti vuonna 2004 Sibelius-Akatemiassa, jossa päätyi ensin kirkkomusiikin puolelle. Torikka soitti urkuja tarkoituksenaan valmistua kanttori-urkuriksi. Opinnot katkesivat varusmiespalvelukseen Lahden Varusmiessoittokunnassa. Armeijan jälkeen hän päätti vaihtaa kirkkomusiikin lauluopintoihin ja jatkoi oopperamusiikin parissa lauluopettajansa Pekka Kähkösen johdolla. Torikka valmistui musiikin maisteriksi Sibelius-Akatemiasta vuonna 2012.
2018
Kesäkuun alussa Waltteri Torikka sai kotiin pienen toyvillakoirapennun, joka sai nimensä kuulun italialaisen tenorin Enrico Caruson mukaan. Villakoiran nimeksi laitettiin Caruso.
2022
Keväällä järjestettiin konsertteja Ukrainan hyväksi ja mm. Ylen tv-konsertissa Waltteri Torikka esitti kaksi kappaletta. Ukrainan sodan uhreille kerättiin apua myös, kun Waltteri Torikka esiintyi baritoni Sauli Tiilikaisen ja pianisti Marko Hilpon kanssa Fuengirolassa.
Salatut elämät – 22. esityskausi (2019–2020)
Tiivistelmä juonesta
Dahlian ja Aaron kihlajaisissa Ismo saa kuulla Jutan ja Lassen päätyneen sänkyyn, ja molemmat miehet putoavat riidan seurauksena kartanon parvekkeelta. Lasse vaipuu koomaan. Aaro luovuttaa molemmat munuaisensa menettäneelle Lasselle oman munuaisensa. Koomasta herännyt Lasse ei riemastu tästä, mutta nielee tosiasiat ja kiittää Aaroa henkensä pelastamisesta.
Myanmarin historia
Esihistoria
Burman alueella tiedetään olleen kivikautista asutusta noin 11 000 vuotta ennen ajanlaskun alkua. Tätä varhaista kulttuuria kutsutaan Anyathian kulttuuriksi, Ylä-Burman toisen nimen Anyathan mukaan. Tästä varhaisesta kulttuurista ei tiedetä paljoa, mutta on saatu selville että sen varhaiset asukkaat elivät paleoliittisella kaudella ja ihmiset käyttivät kivi- ja puutyökaluja. Merkittävä arkeologinen löytöpaikka on Padah-Lin luolat Burman itäosassa sijaitsevasta Shanin osavaltion alueella olevista, josta löydetyt kiviesineet ja kalliomaalaukset on ajoitettu ajanjaksolle 11 000–6 000 eaa. Varhaiset asukkaat elivät hedelmällisen Iravadijoen varrella ja he olivat metsästäjä-keräilijöitä, eivätkä he vielä tunteneet maatalousmenetelmiä.
Varhaiset kuningaskunnat
Maan ensimmäinen merkittävä kuningas oli Anawrahta, joka hallitsi maata 1044–1077. Hänen johdollaan burmalaiset valloittivat vuonna 1057 mon-kansan hallitseman Thatonin ja koko maa yhdistyi burmalaisvallan alle. Hän myös vakiinnutti maahan theravada-buddhalaisuuden. Ensimmäisen burmalaisen dynastian valta päättyi Kublai-kaanin mongolien valloitukseen ja pääkaupungin hävitykseen vuonna 1287. Shan-kansan hallitsijat täyttivät valtatyhjiön vähäksi aikaa nykyisen Burman pohjoisosassa, jonne syntyi useita Shan-kuningaskuntia. Merkittävin niistä oli Avan kuningaskunta. Etelässä taas mon-kansa perusti oman Hanthawaddyn kuningaskuntansa burmalaisten vallan heikkenemisen jälkeen. Nykyisen Burman ja Intian rajamaille syntyi rakhine-kansan hallitsema Arakanin kuningaskunta.
Brittien siirtomaakausi
Liittoutuneiden ja Aung Sanin johtamien burmalaisten joukot hyökkäsivät vuonna 1945 japanilaisten hallitsemaan Burmaan. Burman taistelun päätteeksi liittoutuneet valtasivat Mandalayn maaliskuussa 1945 ja Rangoonin saman vuoden toukokuussa. Vuoden lopussa Burmassa oli palattu brittiläiseen hallintoon. Japanilaisia vastustanut AFO-järjestö muutti nimensä Antifasistiseksi kansan vapautusrintamaksi (Anti-Fascist People’s Freedom League, AFPFL) ja ryhtyi ajamaan maan itsenäisyyttä.
Chippenham
Chippenham voi viitata ainakin kahteen maantieteelliseen paikkaan:
Tunduru
Tunduru on kaupunki Tansaniassa. Vuonna 2012 siellä oli 30 761 asukasta. Tunduru sijaitsee Etelä-Tansaniassa, lähellä Mosambikin rajaa. Kaupunki kuuluu Ruvuman alueeseen ja on Tundurun piirikunnan hallinnollinen keskus. Kaupunki koostuu kahdesta Tundurun piirikunnan osa-alueesta: Itä- ja Länsi-Mlingotista.
Visby
Liikenne
Visbyssä on lentokenttä juuri kaupungin ulkopuolella. Lentomatka Tukholmasta kestää noin puoli tuntia. Lisäksi kaupunkiin pääsee laivalla Nynäshamnista ja Oskarshamnista. Nopeimmat lautat kulkevat matkan kolmessa tunnissa.
Akita (koira)
Populaarikulttuuri
Myös suosittu manga- ja myöhemmin myös TV-sarja Ginga Nagareboshi Gin (Hopeanuoli) on saanut akita-rodun suosion nousuun. Mangassa Gin-niminen hopeabrindle akitan pentu seikkailee koettaen kaataa verenhimoisen Akakabuto-karhun.
Terveystilanne
Nykyinen kanta on melko sisäsiittoinen, sillä toisen maailmansodan jälkeen jäljellä ei ollut enää montaa akitaa, ja jalostusta oli pakko jatkaa niillä. Tämä yhdistettynä takavuosien matador-jalostukseen (saman uroksen, yleensä näyttelyissä tai muissa sellaisissa hyvin menestyneen, käyttö useissa astutuksissa) on myös aiheuttanut ongelmia perinnöllisten sairauksien osalta. Akitan pahimmat rotutyypilliset sairaudet ovat periytyvät autoimmuunisairaudet SA ja UDS eli VKH, joihin ei ole parannuskeinoa. Akita ry:n ylläpitämälle avoimelle SA-listalle on ilmoitettu noin muutamaa prosenttia vastaava määrä koiria Suomen akitakannasta. Rodulla on myös jonkin verran allergioita sekä yliherkkyyksiä. Rakenteellisesti akitan ongelmakohtia ovat kapearintaisuus ja heikot takaosat, jotka ilmenevät liian suorina polvina ja kintereinä sekä pihtikinttuina. Myös etuosa voi olla liian kapea ja olka- ja kyynärkulmat riittämättömät. Takaosan ongelmat vaikuttavat myös liikkeisiin, joiden tulisi olla yhdensuuntaiset ja suorat. Etenkin takaliikkeissä on huomattavissa kapeutta ja kinnerahtautta. Toisaalta toinenkaan ääripää ei ole toivottava, sillä rotumääritelmän mukaan akitoilla kulmausten tulee olla kohtuulliset.
Nyrkkeily kesäolympialaisissa 2020 – naisten 69 kg
Karsinnat
Eri maanosille on myönnetty eri määrä paikkoja olympiaturnaukseen. Euroopan karsintaturnauksesta olympialaisiin pääsee viisi urheilijaa, Afrikasta kaksi, Amerikasta kolme ja Aasian ja Oseanian yhteisestä turnauksesta neljä urheilijaa. Yhdestä maasta voi osallistua vain yksi nyrkkeilijä. Neljä paikkaa jaetaan rankingpisteiden perusteella siten, että jokaisen maantieteellisen alueen paras urheilija, jonka maalla ei ole vielä edustusta kyseisessä painoluokassa, pääsee kisoihin. Isäntämaa Japanille on taattu kaksi paikkaa naisten turnauksissa pois lukien suurin painoluokka. Jos Japani saa urheilijat jo muiden karsintojen kautta, ei Japani saa ylimääräistä urheilijaa painoluokkaan.
Kurkunpää
Kurkunpään lihakset
Kurkunpäässä on viisi pientä lihasta, jotka yhdistävät rustoisia osia toisiinsa ja vaikuttavat äänihuulten toimintaan:
Äänen muodostus
Ääni muodostuu kurkunpäässä äänihuulten liikkuessa sivusuunnassa uloshengityksen ilmavirrassa. Artikulaatiossa ovat tärkeitä suu, kieli ja huulet. Äänen kaikukammioina toimivat suuontelo sekä nenäontelo sivuonteloineen. Kurkunpää kasvaa puberteetin aikana enemmän pojilla kuin tytöillä, jolloin myös äänihuulet kasvavat. Tästä johtuu pojilla äänenmurros. Seurauksena kurkunpään kasvusta on myös se, että aataminomena erottuu yleensä paremmin miehillä kuin naisilla. Äänihuulet sulkeutuvat äänen muodostamisen lisäksi myös taakkaa nostettaessa ja ulostettaessa, jotta rintaontelon paine ei pääsisi karkaamaan.
A Little Bit (Nina Åströmin kappale)
A Little Bit oli Nina Åströmin esittämä Suomen edustuskappale Eurovision laulukilpailussa 2000, joka järjestettiin Tukholmassa. Kappale valittiin Suomen edustuskappaleeksi asiantuntijaraadin ja puhelinäänestyksen perusteella. Tukholmassa kappale sijoittui 18. sijalle yhteensä 18 pisteellä.
Arovuokko
Elinympäristö
Luonnonvaraisena arovuokkoa tavataan alvariniityillä sekä kalkkialueiden mäntymetsissä, pelloilla ja pientareilla. Suomessa lajia tavataan toisinaan asutuksen lähistöllä viljelyjäänteenä tai -karkulaisena.
Lucasin lukujono
siten, että
Lukuja, jotka kuuluvat Lucasin sarjaan ja ovat lisäksi alkulukuja kutsutaan Lucasin alkuluvuiksi. Ensimmäiset Lucasin alkuluvut L_n ovat 2, 3, 7, 11, 29, 47, 199, 521, 2207, 3571, 9349, ... (A005479 OEIS:ssä).
Monit
Historia
Vuonna 1057 burmalainen Paganien dynastian kuningas Anawrahta valloitti Thatonin monien hallitseman valtion ja toi tuhansia monilaisia munkkeja, käsityöläisiä ja taiteilijoita omaan pääkaupunkiinsa Ylä-Burmaan. Mon-siirtolaisilla oli huomattava vaikutus burmalaisen kulttuurin ja kansallisen identiteetin kehittymiseen. Paganien dynastia romahti 1200-luvulla, jonka jälkeen alueella kukoisti jälleen monien hallitsemia valtioita, kuten Hanthawaddy. Vähitellen ne joutuivat kuitenkin jälleen burmalaisten alaisuuteen ja Hanthawaddy valloitettiin viimeisenä itsenäisenä monien valtiona vuonna 1757.
Syvännerausku
Taksonomia
Aikaisemmin syvännerausku sijoitettiin sukuun Urotrygon ja kiekkorauskujen heimoon (Urolophidae). Se on kuitenkin ulkomuodoltaan erilainen ja sijoitettiin vuonna 1990 omaan heimoonsa.
Hound
Animaatiosarja
Hound ystävystyy heti sarjan alussa Autobottien ihmisliittolaisen, Spike Witwickyn kanssa. Ensimmäisten jaksojen ajan Hound ja Spike toimivat yhdessä ja Spike pelastaa myös Houndin, tämän jouduttua jumiin, Rumblea vastaan käydyn taiston aikana. Tämän jälkeen myös Hound pelasti Spiken hukkumiselta. Myöhemmin Spike alkoi kaveerata Bumblebeen kanssa ja Hound jäi sivuhahmoksi.
Glasnost
Historia
Glasnostin avulla Gorbatšov yritti painostaa NKP:n konservatiiveja hyväksymään talouteen liittyviä uudistuksia eli perestroikan. Gorbatšov toivoi, että avoimuuden, keskustelun ja osallistumisen kautta Neuvostoliiton kansa tukisi perestroikaa.
Josu
Josué Currais Prieto, eli Josu (s. 27. helmikuuta 1993 Langreo, Espanja) on espanjalainen jalkapalloilija. Pelipaikaltaan hän on vasen laitalinkki tai laitapuolustaja.
Hiihdon maailmanmestaruuskilpailut 1935
Vuoden 1935 hiihdon MM-kilpailut järjestettiin Vysoké Tatryssa Tšekkoslovakiassa 13.–18. helmikuuta.
Placebo (yhtye)
Historia
Yhtye perustettiin kun entiset koulutoverit Brian Molko ja Stefan Olsdal tapasivat sattumalta Lontoossa South Kensingtonin metroasemalla vuonna 1994. Aluksi yhtyeen nimi oli Ashtray Heart, mutta se vaihtui pian Placeboksi. Rumpaliksi valittiin Robert Schultzberg, mutta keskinäiset kemiat eivät toimineet ja Steve Hewitt korvasi Schultzbergin vuonna 1996.
Yhtye on esiintynyt Suomessa seitsemän kertaa, ensimmäisen kerran Provinssirockissa 1997, sittemmin Helsingin jäähallissa 27. toukokuuta 2007, Provinssirockissa 2009, uudestaan Helsingin jäähallissa 15. marraskuuta 2009 ja 20. lokakuuta 2016, sekä 18. heinäkuuta 2015 Ilosaarirockissa. Viimeisimpänä yhtye esiintyi Helsingin jäähallin Black Boxissa 13. lokakuuta 2022. Yhtyeen oli tarkoitus esiintyä Helsingin jäähallissa 14. syyskuuta 2012, mutta se jouduttiin perumaan laulajan ääniongelmien takia.
Suomen ylioppilaskuntien liitto
1921–1945
Vuonna 1927 Suomen ylioppilaskuntien liittoon liittyivät Turun yliopiston ylioppilaskunta, Teknillisen Korkeakoulun Ylioppilaskunta, Kauppakorkeakoulun Ylioppilaskunta ja Svenska Handelshögskolans Studentkår, minkä jälkeen järjestö edusti yhteensä 5515 ylioppilasta. Toiminta oli hyvinkin maanpuolustus- ja kansallishenkistä, mikä näkyi muun muassa ruotsinkielisten ylioppilaskuntien vetäytymisenä SYL:stä kieliriitojen seurauksena vuoteen 1941 asti.
Imetys
thumb|Vauvan imetys thumb|[[Pierre-Auguste Renoirin maalaus Äitiys (1886)]] thumb|Akseli Gallen-Kallelan maalaus [[Madonna_(Akseli_Gallen-Kallelan_maalaus)|Madonna (1891)]] thumb|Symboli imetykselle (Matt Daigle, Mothering-lehden kilpailuvoittaja 2006) Imetys on lapsen tai poikasen ruokkimista antamalla sen imeä maitoa rinnasta tai nisästä.
Imetyksen turvamerkit
Maidon riittävyyttä arvioidaan imetyksen turvamerkein, joita ovat: vauvalta tulee pihkakakka kahden ensimmäisen vuorokauden aikana ja sen jälkeen uloste muuttuu kellertävän ryynimäiseksi. Ensipäivien jälkeen kakkoja pitäisi tulla vähintään kaksi kahden euron kolikon kokoista vuorokaudessa, kakkaamisrytmi muuttuu viikkojen kuluttua eikä ole viikonkaan tauko ole tavantonta täysimetetylle lapselle. Pissavaippoja kastuu vähintään viisi vuorokaudessa, vauva saavuttaa syntymäpainonsa kahden viikon kuluessa, vauva käy vähintään kahdeksan kertaa vuorokaudessa rinnalla ja saa olla niin pitkään kuin haluaa. Ensikuukausina riittäävä painonnousu on noin 170 grammaa viikossa.
Rakkauden ja kuoleman lauluja
Pian suomennoksen toisen painoksen ilmestymisen jälkeen 1947 Sulo Haltsonen kiittää Arvostelevassa kirjaluettelossa: "Omaperäisten ja harvinaisen musikaalissävyisten runojen kirjoittajana on Poella ollut jo ennestään maassamme mainetta. – – käännökset ovat Oskari Nousiaisen sujuvaa käsialaa."
Sähkötupakka
Sähkötupakan käyttäjät
Vastaava kehityssuunta on havaittu myös esimerkiksi Yhdysvalloissa ja Ranskassa. Aiempaa jyrkempi laskusuuntaus tupakoinnissa on tapahtunut samanaikaisesti myös aikuisväestön keskuudessa. Selittäväksi tekijäksi on arveltu sähkösavukkeiden tupakointia syrjäyttävää vaikutusta tupakoitsijoiden keskuudessa.
Terveysvaikutukset
Terveyden ja hyvinvoinnin laitoksen (THL) ylilääkäri Antero Heloman mukaan on hyvin todennäköistä, että sähkötupakka ei ole yhtä haitallista kuin tavallinen tupakka. THL ei ole laitoksena ehdottanut sähkötupakan kieltämistä mutta suosittelee käyttämään tupakoinnin lopettamisessa perinteisiä nikotiinikorvaustuotteita ja vieroituslääkkeitä.
Useista makeanmakuisista sähkötupakkanesteistä on löytynyt myös diasetyylia, jolla saadaan aikaan voin ja kerman makua, ja jonka pitkäaikainen hengittäminen suurina määrinä saattaa aiheuttaa bronchiolitis obliterans -nimistä keuhkosairautta (ns. popcorn-keuhko). Kyseisten nesteiden keskimääräiset diasetyylipitoisuudet ylittävät tiukimmat turvarajat mutta jäävät keskimäärin sadasosaan tupakasta saatavista diasetyylimääristä. Tupakoinnin ei ole havaittu aiheuttavan em. sairautta. Sähkösavukenesteissä diasetyylin käytöstä pyritään pääsemään eroon kokonaan.
Portugalin kulttuuri
Portugalin kulttuuri juontaa juurensa antiikin roomalaiseen kulttuuriin, ja siihen ovat jättäneet jälkensä lukuisat nykyisen Portugalin alueella aikojen saatossa asuneet kansat. Unescon maailmanperintöluetteloon kuuluu kolmetoista kohdetta Portugalissa. Euroopan kulttuuripääkaupunki on sijoittunut kahdesti Portugaliin (Lissabon 1994, Porto 2001).
Elokuvataide
Portugalilaisia elokuvafestivaaleja ovat Fantasporto Portossa, IndieLisboa Lissabonissa ja Caminhos do Cinema Português Coimbrassa. Portugalilaisia elokuva-alan henkilöitä ovat muiden muassa ohjaajat Manoel de Oliveira ja João César Monteiro sekä näyttelijät Maria de Medeiros ja Joaquim de Almeida.
Musiikki
pienoiskuva|vasen|Portugalilainen laulaja [[Débora Rodrigues.]] Portugalilainen popmusiikkiala alkoi kehittyä 1970-luvulla. Merkittävimpiin yhtyeisiin kuuluu Xutos & Pontapés, joka sai vuonna 2004 presidentti Jorge Sampaiolta valtion kunniamerkin 25-vuotisen uransa ansiosta. Muita yhtyeitä ovat Clã, Mão Morta, Blind Zero, Danças Ocultas, The Gift, Quinta do Bill ja Da Weasel. Myös muutamat portugalilaiset metalliyhtyeet, kuten Moonspell, ovat saavuttaneet kansainvälistä suosiota.
Portugalin kansallislaulu on A Portuguesa, jonka musiikin on säveltänyt Alfredo Keil.
David Hasselhoff Show
Ohjelmassa soitti Ritari Ässä Band -niminen studiobändi, joka muun muassa säesti Hasselhoffia hänen esittäessä omia laulujaan.
Forsius
Helsingin yliopiston juhlarahaston Forsius-Wittingin stipendirahasto tukee Gustaf Henrik Forsiuksen jälkeläisten yliopisto-opiskeluja.
Alfons Almi
Elämä
Alfons Almille myönnettiin professorin arvonimi vuonna 1967 ja säveltaiteilijain valtionpalkinto vuonna 1987. Aleksis Kiven Seuran Eskon puumerkki -palkinnon hän sai 1983.
Halla (maalaus)
Maalauksen hahmo on suurikorvainen, kelmeänvaalea viljakuhilaan päällä istuva olento, joka puhaltaa kylmää huurua ympärilleen. Halla saapuu turhia kyselemättä kylminä kirkkaina öinä ja se keskittyy istuen tehtäväänsä. Maalauksen oranssi taivas saattaa tietää vielä auringonpaistetta seuraavana päivänä, mutta hallaan päättyy monen kasvin kasvu siltä kesältä ja niiden sato on menetetty. Simberg maalasi hallansa kuin myöhästyneeksi, koska se kohtasi näillä pelloilla vain jo seipäille nostettua viljaa.
Turpaan ruutitehdas
Turpaan ruutitehdas toimi Sippolan Hirvelässä (nyk. Kouvola), Summanjoen Turpaankosken itärannalla vuosina 1877–1890. Tehtaan omisti Turpa Krutbruk Ab – Turpaan Ruutitehdas Oy ja se valmisti kanuuna-, metsästys- ja porausruutia yhteensä 318 000 tonnia. Tehdas oli toiminnassa ympäri vuoden. Tuotteita kuljetettiin Venäjälle Kaipiaisten aseman ja Haminan sataman kautta. Tehdas tuhoutui räjähdyksenomaisessa tulipalossa, niin kutsutussa "Turpaan pamauksessa" 19. toukokuuta 1890 (toisen lähteen mukaan jo huhtikuussa). Räjähdys ei vaatinut kuolonuhreja, koska se sattui tehtaan ruokatauon aikana. Myös suurimmat ruutivarastot saatiin pelastettua. Aluksi suunniteltiin tehtaan rakentamista uudelleen, mutta hanke ei koskaan toteutunut.
Lähteet
60.7775°N, 27.12278°W
Pekka Vesainen
Vesainen kansantarinoissa
Erään epäluotettavan muistitiedon mukaan Vesainen olisi vuonna 1590 tavannut Ruotsin kuninkaan ja saanut tältä lahjoja.
Arkkitehtitoimisto ALA
Arkkitehtitoimisto ALA (ALA Architects) on helsinkiläinen vuonna 2005 perustettu arkkitehtitoimisto, joka keskittyy julkisten rakennusten, peruskorjauskohteiden ja asemarakennusten suunnitteluun sekä kaavoitukseen. Toimiston mittavin toteutettu hanke on Norjan Kristiansandiin vuonna 2011 valmistunut, palkittu Teatteri- ja konserttitalo Kilden. ALA:n ensimmäiset merkittävät, Suomessa sijaitsevat valmistuneet hankkeet ovat Kuopion kaupunginteatterin peruskorjaus ja laajennus ja Lappeenrannan uusi kaupunginteatteri.
Shaoxing
Shaoxing on prefektuuritason kaupunki Zhejiangin maakunnassa Kiinassa. Shaoxing sijaitsee noin 50 kilometriä kaakkoon Hangzhoun kaupungista. Kaupungissa ovat asuneet muun muassa vallankumousfilosofi ja kirjailija Lu Xun sekä taiteilija Xu Wei. Shaoxing tunnetaan keltaisesta riisiviinistään.
Hilde Güden
pienoiskuva|Hilde Güden vuonna 1962.Hilde Güden (aik. Hulda Gerin, oik. Hulda Geiringer, 15. syyskuuta 1917 Wien – 17. syyskuuta 1988 Klosterneubrg) oli itävaltalainen oopperalaulaja, äänialaltaan sopraano. Güden tunnettiin eritoten rooleistaan Mozartin ja Richard Straussin oopperoissa.
Ґ
Ääntäminen
Merkit Ґ ja ґ eivät sisälly KOI8-R-merkistöön vaan ainoastaan KOI8-U-merkistöön.
Diebold Nixdorf
Siemens Nixdorf
Perustaja Heinz Nixdorf kuoli 1986. Nixdorf Computer alkoi pian ajautua talousvaikeuksiin ja joutui irtisanomaan ison osan lähes 30 tuhannesta työntekijästään. Tämäkään ei auttanut, mutta pelastajaksi tuli Siemens, joka osti Nixdorfin 1990 ja sulautti sen omaan informaatiojärjestelmiä tuottaneeseen yksikköönsä. Uudesta Siemens Nixdorf Informationssysteme -yhtiöstä (SNI) tuli heti Euroopan toiseksi suurin tietotekniikkayhtiö jättimäisen IBM:n jälkeen ja ennen kolmanneksi suurinta Digital Equipment Corporationia.
Béla Bartók
Béla Bartók [barto:k] (25. maaliskuuta 1881 Nagyszentmiklós, Itävalta-Unkari, nyk. Sânnicolau Mare Romaniassa – 26. syyskuuta 1945 New York, Yhdysvallat) oli unkarilainen säveltäjä, pianisti ja itäeurooppalaisen kansanmusiikin kerääjä. Hän oli yksi etnomusikologian, ei-länsimaisten kulttuurien musiikin tutkimuksen, uranuurtajista.
Fritz Neidhold
Neidhold oli syntynyt St. Kilianissa Schleusingenissa. Hän liittyi armeijaan ennen ensimmäistä maailmansotaa ja 1912 hänet ylennettiin keisarillisen Saksan armeijan luutnantiksi. 1938 Neidhold liittyi Natsi-Saksan armeijaan everstiluutnanttina ja toisen maailmansodan alettua hän sai komentoonsa 332. Saksan jalkaväkirykmentin. Sodan lopussa hän oli Balkanilla operoivan saksalais-kroatialaisen 369. legioonalaisdivisioonan komentaja. Joukko-osastoon värvättiin saksalaisten lisäksi myös kroaatteja ja Neidholdin komennossa se osallistui taisteluun Titon partisaaneja vastaan. Hänet palkittiin ansioistaan ritariristin rautaristillä.
Louis Jordan
Louis Jordan (8. heinäkuuta 1908 Brinkley, Arkansas, Yhdysvallat – 4. helmikuuta 1975 Los Angeles, Kalifornia, Yhdysvallat) oli yhdysvaltalainen laulaja, saksofonisti sekä swing, jump blues ja rhythm and blues -musiikin pioneeri. Monet 1950-luvun rockveteraanit kuten Bo Diddley ja Chuck Berry ovat maininneet hänet yhtenä esikuvistaan.
Aladdin-singlet
Lisäksi vuonna 1983 Aladdin-kaudelta julkaistiin kappaleet ”Till We Two Are One”, ”Private Property” ja ”For You”.
Telemark (hiihto)
Välineet
Telemark-suksissa on yleensä teräsreunat ja sivuleikkaus keskellä, kuten laskettelusuksissakin. Sukset ovat kuitenkin jonkin verran löysemmät, koska laskiessa paino on molemmilla jaloilla. Telemark-suksia saa sekä puhtaasti laskemiskäyttöön että vaelluskäyttöön, jälkimmäisissä yhdistyy murtomaasuksen jalkavuus ja voideltavuus laskettelusuksen sivuleikkaukseen ja teräskantteihin. Vaellussukset ovat yleensä kevyempiä, kapeampia ja pidempiä kuin puhtaasti laskemiseen suunnitellut sukset.
Dark Assault
Dark Assault on Iron Saviorin kolmas studioalbumi, joka julkaistiin 6. maaliskuuta 2001.
American Idol (6. tuotantokausi)
Top 12 finalistit
''Voittaja 23. toukokuuta 2007''
Kuolemantanssi
Kuolemantanssi on aiheena suosittu myös musiikissa. Klassiset säveltäjät, kuten Franz Liszt ja Camille Saint -Saëns ovat tehneet aiheesta sävellyksiä. Aihetta ovat suosineet myös erilaiset heavy metal -yhtyeet, kuten Iron Maiden kappaleella Dance of Death, joka löytyy yhtyeen julkaisemalta samannimiseltä levyltä (2003). Suomalainen metalliyhtye Catamenia on tehnyt Kuolon Tanssi -kappaleen Chaosborn-albumille ja saksalaisella Absurd-yhtyeellä on kappale nimeltä Pesttanz. Teemaa on jatkanaut okkultistista rokkia tekevä Ghost Dance Macabre -kappaleella 2018.
Nikolai Kurjanovitš
Hän sai kuuluisuutta kokoamalla listan "Venäjän kansan vihollisista", joihin kuului mm. Anna Politkovskaja.
Kilindoni
Kilindoni on pikkukaupunki Tansaniassa Mafian saarella. Vuoden 2012 väestönlaskennan mukaan Kilindonissa asui 12 141 asukasta. Kaupunki kuuluu Pwanin alueeseen ja on Mafian piirikunnan hallinnollinen keskus.
Entalpia
Standardientalpia
Jotta erilaisia entalpiamuutoksia voidaan verrata, ne pitää määrittää samassa lämpötilassa ja paineessa. Standardinen entalpiamuutos  kemiallisessa reaktiossa tai olomuodon muutoksessa on sellainen, jossa alku- ja lopputilan ainesosat ovat standarditilassa. Standarditila tarkoittaa lyhyesti puhdasta ainetta 1 bar-paineessa ja määritetyssä lämpötilassa (usein 298,15 K). Standardinen reaktioentalpiamuutos on
Sidosdissosioitumisentalpia
Sidosdissosioitumisentalpia (eli sidosentalpia) DH ilmaistaan usein standardisena suureena. Esimerkiksi on kaasumaisen AB-molekyylin dissosioituminen A:ksi ja B:ksi, jossa ne ovat atomeja tai radikaaleja. -arvot ovat keskiarvoja niistä molekyylisidoksista, joissa kyseiset ryhmät ovat läsnä. Esimerkiksi kaasumaisen veden ensimmäinen homolyyttinen dissosioitumisentalpia on 502 kJ mol-1. Sen toinen homolyyttinen dissosioitumisentalpia on 423 kJ mol-1, koska kyseessä on nyt hydroksyyliradikaali sidoksen dissosioituminen. Veden keskimääräinen sidosentalpia on 462,5 kJ mol-1 Seuraavassa joitakin keskimääräisiä standardisia sidosdissosioitumisentalpia-arvoja yksikössä kJ mol-1:
Sekoittumisentalpia
Sekoittumisentalpia,, on seoksen muodostumisessa tapahtuva entalpian muutos. Jos sekoitusentalpia on positiivinen, on se endoterminen muutos, ja jos sekoitusentalpia on negatiivinen, on se eksoterminen muutos. Ideaalisissa seoksissa sekoitusentalpian arvo on nolla. Vastaavasti kun kaksi ihannekaasua sekoittuvat vakiopaineessa ja -lämpötilassa, sekoittumisentalpian arvo on nolla, koska näiden kaasujen molekyylien välillä ei ole vuorovaikutuksia.
Joulen ja Thomsonin ilmiö
Yhtälön (41) mukaan entalpian paineriippuvuus on arvioitavissa mitattavista suureista C_p ja.
Lähteet
3. E. Brian Smith, Basic Chemical Thermodynamics, 4. painos, (1990), Clarendon Press Oxford, ISBN 0-19-855565-2 <references group="3." />
6. Irving M. Klotz ja Robert M. Rosenberg, Chemical Thermodynamics, 5. painos, (1994), John Wiley & Sons, ISBN 0-471-53439-0 <references group="6." />
Korson seurakunta
Korson seurakunta on seurakunta Vantaalla. Seurakunta kuuluu Helsingin hiippakunnassa Vantaan rovastikuntaan ja on osa Vantaan seurakuntayhtymää. Kirkkoherrana toimii Tuomas Antola. Vuonna 2018 seurakunnassa oli 17 267 jäsentä.
Captain Kangaroo
Captain Kangaroo ("Kapteeni kenguru") oli yhdysvaltalainen lastenohjelma, jota CBS esitti 1955–1984. Sarjan nimiroolia, Captain Kangaroota, näytteli Bob Keeshan, joka aikaisemmin oli esiintynyt NBC:n The Howdy Doody Show'ssa Clarabell the Clownina. Monista muista lastenohjelmista poiketen Captain Kangaroota ei nauhoitettu studioyleisön edessä, eikä se sisältänyt lapsiesiintyjiä, sillä Keeshan pyrki saamaan mahdollisimman suoran kontaktin televisioyleisönsä kanssa. Keeshan myös valvoi ohjelmassa esitettyjä mainoksia, ja hän pyrki mainostamaan ainoastaan tuotteita, joita hän piti lapsen kehityksen kannalta myönteisinä. Ohjelma oli myös ensimmäisiä, joissa mainokset erotettiin muusta ohjelmasisällöstä. Sarjan uusintaversiota The All New Captain Kangaroo esitettiin vuosina 1997–2000. Tässä versiossa Captain Kangaroon roolissa näytteli John McDonough.
Luettelo opioideista
Oopiumi-alkaloidit
Kodeiini • Morfiini • Oripaviini • Pseudomorfiini • Tebaiini
Per Berlin
Per Gunnar Börje Berlin (1. elokuuta 1921 Södra Sandby, Lund – 22. joulukuuta 2011 Landskrona) oli ruotsalainen painija. Hän paini suuret arvokisaturnauksensa 73 kg:n sarjassa, jossa saavutti hopeamitalin vapaapainissa Helsingin olympialaisissa 1952 ja pronssimitalin kreikkalais-roomalaisella tyylillä Melbournen olympialaisissa 1956, jossa hän lisäksi tuli neljänneksi vapaapainissa. Vapaapainissa Berlin saavutti myös EM-pronssia Istanbulista 1949.
Luettelo opioideista
Morfinaani-sarja
Levorfanoli •
Ampromidit
Diampromidi • Fenampromidi • Propiraami
Olga Tainio
Elämä
Olga Tainion isäpuoli oli muurari Antti Johansson ja äiti Matilda Hall. Hän oli perustamassa Suomen Työläisnaisliittoa vuonna 1900, jolloin hän oli 19-vuotias. Myöhemmin hän toimi liiton sihteerinä. Olga Tainio avioitui Taavi Tainion (1874–1929) kanssa vuonna 1901. Liitto päättyi puolison kuolemaan. Pariskunnalle syntyi yksi lapsi, Tauno Tainio vuonna 1902. Olga Tainio asui puolisonsa ja lapsensa kanssa Pohjois-Amerikassa 1900-luvun alkuvuosina. Taavi Tainio vangittiin Suomen sisällissodassa 1918, mutta vapautettiin kymmenen kuukauden kuluttua ensimmäisen armahduksen yhteydessä. Pariskunta harrasti kirjallisuutta ja teatteria.
Luettelo opioideista
Aniilidopiperidiinit
3-Allyylifentanyyli • 3-Metyylifentanyyli • 3-Metyylitiofentanyyli • 4-Fenyylifentanyyli • Alfentaniili • Alfa-metyyliasetyylifentanyyli • Alfa-metyylifentanyyli • Alfa-metyylitiofentanyyli • Bentsyylifentanyyli  • Betahydroksifentanyyli • Betahydroksitiofentanyyli • Betametyylifentanyyli • Brifentaniili • Carfentaniili • Fentanyyli • Lofentaniili • Mirfentaniili • Ocfentaniili • Ohmefentanyyli • Parafluorofentanyyli • Fenaridiini • Remifentaniili • Sufentaniili • Tenyylifentanyyli • Tiofentanyyli • Trefentaniili
Muita / tuntemattomia
Adrenorphin • Amidorphin • Kasomorfiini • DALDA • Deltorphin • Dermorfiini • DPDPE • Endomorfiini • Gliadorphin (Gluteomorfiini)• Morphiceptin • Nosiseptiini • Oktreotidi • Opiorfiini • Rubiskoliini • TRIMU 5
Karl Hassel
Sotien jälkeinen aika
Sotien jälkeen hän toimi lehdenjakajana Kokkolassa ja toimi Kokkolan kotiseutuyhdistyksen hallituksen jäsenenä. Hänet haudattiin Kokkolaan.
Nova Creu Alta
Nova Creu Alta avattiin 20. elokuuta 1967, josta lähtien se on toiminut kaupungin seuran Centre d’Esports Sabadellin kotistadionina. Espanjan jalkapallon korkeimman sarjatason Primera Divisiónin otteluita stadionilla on pelattu vuosina 1967–1972 ja 1986–1988. Kaudella 1969–1970 stadionilla pelattiin myös Messukaupunkien cupia Sabadellin osallistuessa kilpailuun.
Catherine Zeta-Jones
Nais­sivu­osa musikaalissa Chicago (2002) toi Zeta-Jonesille sekä Oscar- että Bafta-palkinnon. Hän sai parhaan nais­pää­osan Tony-palkinnon musikaalista A Little Night Music (2009) vuonna 2010.
2000–2005
Chicago-elo­kuva­musikaalista (2002) Zeta-Jones voitti parhaan nais­sivu­osan Oscar-palkinnon. Vuonna 2003 hän näytteli elo­kuvassa Sietämätöntä julmuutta, jossa hän näyttelee pää­osassa George Clooneyn kanssa. Steven Spielbergin ohjaamassa tosi­tapahtumiin perustuvassa elo­kuvassa Terminaali (2004) hän näyttelee lento­emäntä Amelia Warrenia, joka ystävystyy New Yorkin lento­kentän terminaalissa pakosta asuvan Viktor Navoskin (Tom Hanks) kanssa, joka ei pääse ilman hyväksyttävää passia Yhdys­valtoihin ja jää jumiin lento­kentälle. Samana vuonna Zeta-Jones näytteli elo­kuvassa Ocean’s Twelve (2004), jossa näyttelivät myös George Clooney, Brad Pitt, Matt Damon ja Julia Roberts. Hän uusi roolinsa Eléna de la Vegana Zorron naamio (1998) elo­kuvan jatko-osassa Zorron legenda (2005).
2007–2016
Romanttisessa komedia­elo­kuvassa Rakkauden resepti (2007) Zeta-Jones näyttelee Katea, joka työskentelee ravintolassa tarkkaa ja työlleen omistautunutta kokkia, joka joutuu yllättäen sijais­äidiksi siskon tyttärelleen Zoelle (Abigail Breslin), jonka äiti kuolee auto-onnettomuudessa. Aaron Eckhart näyttelee elo­kuvassa apulais­keittiö­päällikköä. Zeta-Jones valmistautui rooliaan varten muun muassa harjoittelemalla new­yorkilaisessa Fiamma Osteria -ravintolassa.
Zeta-Jones näytteli Red-toiminta­elo­kuvan jatko-osassa Red 2 vuonna 2013. Hän näytteli vuonna 2016 brittiläisessä komedia­elo­kuvassa Dad’s Army, joka perustuu BBC:n vanhaan televisio­sarjaan Ruutiukot.
Muut työt
Vuonna 2017 Catherine Zeta-Jones julkisti oman kodin­tekstiili­mallistonsa Casa Zeta-Jones yhteis­työssä yhdys­valtalaisen QVC-yhtiön kanssa.
Yksityiselämä
pienois|Catherine Zeta-Jones ja hänen miehensä Michael Douglas [[Tribecan elokuvajuhlat|Tribecan elo­kuva­juhlilla vuonna 2012.]] Catherine Zeta-Jones ja Michael Douglas tapasivat toisensa Ranskassa vuonna 1998 Deauvillen elo­kuva­festivaaleilla, jossa Danny DeVito esitteli heidät toisilleen. Michael Douglas oli tuolloin vielä naimisissa Diandra Lukerin kanssa. Vuotta myöhemmin he alkoivat tapailla, ja he kihlautuivat vuoden 1999 lopussa ja menivät naimisiin 18. marras­kuuta 2000 Plaza Hotel New Yorkissa, kun Douglasin avio­ero saatiin päätökseen. Heillä on kaksi lasta, poika Dylan Michael, joka on syntynyt vuonna 2000 ja tytär Carys, joka syntyi 2003. Kuningatar Elisabet II myönsi vuonna 2010 Catherine Zeta-Jonesille brittiläisen imperiumin ritari­kunnan­komentaja arvo­nimen CBE:n. Jones palkittiin työstään elo­kuva­teollisuuden hyväksi sekä hyvän­tekeväisyys­projekteistaan Walesissa.
Turskakalat
Useimmat turskakalalajit elävät Pohjois-Atlantin ja Jäämeren kylmissä vesissä, mutta lahkoon kuuluu eteläisempiäkin lajeja. Ainoa sisävesissä elävä turskakalalaji on made.
Senaarijärjestelmä
Alkuluvut senaarijärjestelmässä
Toisaalta tiedetään esimerkeistä, että on olemassa alkulukuja, jotka toteuttavat joko yhtälön p ≡ 1 (mod 6) tai p ≡ 5 (mod 6). Riittää siis tarkastella vielä tapausta p ≡ 3 (mod 6).
Natalja Kuzjutina
Kuzjutina voitti kadettien, eli alle 17-vuotiaiden, Euroopan-mestaruuden 44 kg:n painoluokassa Rotterdamissa 2004 ja alle 48-kiloisissa Salzburgissa 2005. Hän voitti alle 20-vuotiaiden Euroopan-mestaruuden 52 kg:n sarjassa Prahassa 2007 ja alle 23-vuotiaiden EM-kultaa 52-kiloisissa Antalyassa 2009.
Arthur Gardner
Arthur Gardner on:
Hiihdon maailmanmestaruuskilpailut 1938
Vuoden 1938 hiihdon MM-kilpailut järjestettiin Lahdessa, Suomessa 25.–28. helmikuuta. Lahti sai kilpailut järjestettäväkseen jo toisen kerran MM-kisojen historiassa. Isäntämaata edusti kisoissa yli 200 urheilijaa, ja paikalla oli yli 100 000 kisavierasta.
Kisojen järjestelytoimikunnan puheenjohtajana toimi Suomen Hiihtoliiton puheenjohtaja Tauno Aarre ja pääsihteerinä maisteri Niilo Honkala.
Zoom (sarjakuvalehti)
Zoom oli vuosina 1973–1974 Suomessa ilmestynyt sarjakuvalehti. Julkaisijana oli Sanoma Osakeyhtiö. Zoom alkoi lokakuussa 1973 ja päättyi vuoden 1974 joulukuussa. Vuonna 1974 julkaistiin myös 14 Zoom-albumia. Zoom-niminen suklaapatukka oli markkinoilla jo aikaisemmin. Patukan mainos oli Zoom-lehden ensimmäisessä numerossa.
Zoomin päätoimittajana toimi Mary A. Wuorio, joka kirjoitti maineikkaat pääkirjoitukset useimpiin numeroihin.
Yrjö Haussila
Jääkäriaika
thumb|300px|Jääkäripataljoona 27:n 1. komppania Ahlberg liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 15. joulukuuta 1915, josta hänet laskettiin siviilitöihin 26. helmikuuta 1916. Takaisin pataljoonan täydennysjoukkoon hän palasi 1. maaliskuuta 1916. Saksan meriesikunnan palvelukseen hänet komennettiin 23. heinäkuuta 1916, joka lähetti hänet erikoistehtäviin Suomeen, josta hän palasi 11. helmikuuta 1917 pataljoonan täydennysjoukkoon. Täydennysjoukosta hänet siirrettiin 12. huhtikuuta 1917 pataljoonan 1. komppaniaan ja edelleen 23. syyskuuta 1917 pataljoonan pioneerikomppaniaan.
Erisnimien deskriptioteoria
Erisnimien deskriptioteoria on kielifilosofinen teoria, jonka mukaan erisnimet viittaavat olioihin niiden deskriptiivisen eli kuvailevan sisällön määräämällä tavalla. Erisnimet ovat määrättyjen kuvausten lyhenteitä, ja niiden merkitys joko on määrätty kuvaus tai sama kuin jollain määrätyllä kuvauksella. Määrätty kuvaus antaa välttämättömät ja riittävät ehdot sille, mihin erisnimi viittaa.
Teorian mukaan siis erisnimien merkitykset (semanttinen sisältö) ovat identtisiä niiden kuvausten kanssa, jotka nimien käyttäjät niihin liittävät, kun taas niiden viittaamisen kohteena ovat ne oliot, jotka vastaavat näitä kuvauksia.
Veikko Tiitinen
Tiitinen sai teatterineuvoksen arvon 1995.
Elämä ja ura
Veikko Tiitisen näyttämötaiteellisiin tulkintoihin kuuluivat muun muassa Akseli Koskela (näytelmässä Täällä Pohjantähden alla), Marski (Päämaja) ja Lear (Kuningas Lear). Hänen ohjauksiaan olivat esimerkiksi Opri, Omena putoaa ja Sade. Lisäksi hän opetti lausuntaa, laulua ja puheilmaisua kansalais- ja työväenopistoissa.
Arthur Gardner (tuottaja)
Gardner palveli toisen maailmansodan aikana ensimmäisessä elokuvayksikössä (First Motion Picture Unit). Siellä hän tapasi Jules V. Levyn ja Arnold Lavenin, joiden kanssa hän perusti vuonna 1951 tuotantoyhtiö Levy-Gardner-Lavenin.
Shadow Racing Cars
Alkuvaiheet
Seuraavalla kaudella Oliver ajoi tallin autoilla vain CanAm-sarjassa ja voitti sarjan mestaruuden, minkä vuoksi tallin kuljettajiksi vaihtuivat Peter Revson ja Jean-Pierre Jarier. Revson kuoli Etelä-Afrikan osakilpailussa Kyalamissa suoritetuissa testeissä, kun hänen autonsa etujousitus hajosi, auto pyörähti ympäri mutkassa ja syttyi tuleen, minkä seurauksena hän sai vakavia vaurioita eikä ehtinyt sairaalahoitoon. Jarier ajoi kauden aikana kerran palkintokorokkeelle, kun hän sijoittui Monacon osakilpailussa kolmanneksi. Talli oli lopputuloksissa jälleen kahdeksas.
Ajan päivin, ajan öin
Ajan päivin, ajan öin on suomalaisen laulaja Pate Mustajärven kuudes sooloalbumi, joka julkaistiin 8. kesäkuuta 2005.
Albumin nimikappaleesta "Ajan päivin, ajan öin" tehtiin video, joka näytettiin Levyraati-ohjelmassa keväällä 2005. Kappale julkaistiin myös singlenä, ja siitä tuli yksi Mustajärven tunnetuimmista hiteistä. "Köyhän miehen Peace & Love" ja "Tällä tiellä" olivat mukana myös Musiikkia elokuvasta Vares -soundtrackilla.
Kehitysmaa
Kehitysmaa on teollisuusmaihin tai rikkaisiin maihin verrattuna tietyillä indikaattoreilla katsottuna vähemmän kehittynyt valtio. Usealla kehitysmaalla on kolonialistinen menneisyys siirtomaana.
Heisser Sommer
Yhdentoista Leipzigista kotoisin olevan naisylioppilaan ja kymmenen Karl-Marx-Stadtista kotoisin olevan miesylioppilaan liftausmatkat kohti pohjoista risteävät tuon tuostakin. Kumpainenkin seurue päätyy lopulta pieneen kylään Itämeren rannalle. He tekevät toisilleen viattomia jekkuja ja pian rakkauskin tulee kuvaan.
Kehitysmaa
Kehitysmaiden talous
Vaikka kehitysmaista löytyykin vaurautta, se on normaalisti keskittynyt pienelle osalle väestöstä. UNICEFin mukaan yli neljännes kehitysmaiden lapsista on alipainoisia ja 5,6 miljoonaa lasta kuolee liian vähäisen tai yksipuolisen ruoan vuoksi vuosittain.
Köyhyyden väheneminen
Maailmanpankin arvion mukaan vuonna 2015 äärimmäisessä köyhyydessä eli 702 miljoonaa ihmistä, kun vuonna 1990 luku oli 1750 miljoonaa. Prosentteina luvut olivat 37,1 % ja 9,6 %. Vuonna 2015 köyhyys oli ensimmäistä kertaa ikinä alle 10 %.
Talvisodan diplomatia
Talvisodan diplomatia oli monitahoinen tapahtumasarja, jossa lähtökohtana oli se, että Suomi vetosi kansainväliseen oikeuteen Kansainliiton kautta, Neuvostoliitto kielsi Rytin hallituksen ja Suomen tasavallan olemassaolon, tunnustaen Terijoen hallituksena Suomen historiankirjoituksessa tunnetun Suomen Kansanvaltaisen Tasavallan hallituksen, jota johti suomalainen emigranttikommunisti Otto Wille Kuusinen. Saksa noudatti puolueettomuutta Suomen suhteen, mikä esti aseiden ostamisen Saksasta, mutta myös Italian aseavun Saksan kautta kuljetettuna.